ટચ આપવામાં આવે. આમાં ઘણાં અલગ-અલગ જાતનાં કૉમ્બિનેશન કરવામાં આવે છે. ફૂલકારી દુપટ્ટા મોટે ભાગે કૉટન પર બનાવવામાં આવે છે, જેથી પહેરવાથી થોડો જાડો લુક આવે છે. જો તમારે ફૂલકારી દુપટ્ટો પહેરવો હોય તો પ્લેન ડ્રેસ પસંદ કરવો. જેમ કે બ્લૅક કલરના પ્લેન ડ્રેસ સાથે કોઈ પણ કલરનો ફૂલકારી દુપટ્ટો સારો લાગી શકે. જો તમે સુડોળ શરીર ધરાવતા હો તો પટિયાલા સાથે ગોઠણ સુધીની કુરતી અને એના પર આ દુપટ્ટો એક ટિપિકલ પંજાબી લુક આપી શકે. જો તમે સ્થૂળ શરીર ધરાવતા હો તો ચૂડીદાર પર લૉન્ગ કુરતી પહેરવી અને એની સાથે ફૂલકારી દુપટ્ટો એક સાઇડ રાખી પહેરી શકાય. જો તમારે અલગ ટ્રાય કરવું હોય તો એક ફૂલકારી દુપટ્ટો લેવો. ત્યાર બાદ એક નેટનો દુપટ્ટો લેવો. એમાં ફૂલકારી દુપટ્ટામાં જે બૉર્ડર ચારે તરફ લગાડી છે એ કટ કરી નેટના દુપટ્ટા પર લગાડવી. જો તમને પાલવ ઇફેક્ટ ગમતી હોય તો ૬ ઇંચથી ૮ ઇંચનો પટ્ટો લગાડી શકો અથવા તો તમને ગમે એ પૅટર્નમાં બૉર્ડર મૂકી શકો. આ બધું કરવા માટે ફૅશન-સેન્સ હોવી જરૂરી છે.